Pirmsskola 6 gadi

Tēma: Drošība tiešsaistē

3. nodarbība - Personīgās informācijas turēšana drošībā

Nodarbības atsegums

Plānotie bērnam sasniedzamie rezultāti

*Bērnam veidojas priekštats par to,*

* kas ir personīgā informācija;
* kā internetā koplieto un izmanto informāciju un datus;
* kādu informāciju drīkst koplietot tiešsaistē.

*Bērnam sākas veidoties morālais ieradums*

* ievērot drošības noteikumus tiešsaistē;
* atbildīgi rīkoties dažādās tiešsaistes situācijās.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Cilvēka cieņa, brīvība | Rūpes, atbildība, miers |
| **Tikumi** | Gudrība, atbildība, godīgums | Attapība, kritiskā spriestspēja, pašvadība |

**Atslēgvārdi:** svešinieks, personas dati, lietotājvārdi, paroles.

**Mācību materiāli:**

* informācijas šķirošanas aktivitāte (1. materiāls).

**Atslēgas jautājumi:**

1. Kā palikt drošībā, satiekot nepazīstamu cilvēku?
2. Kas ir personas dati?
3. Kādus personas datus ir droši izpaust citiem?
4. Kādi personas dati jāpatur drošībā?
5. Kādu informāciju nedrīkst ietvert lietotājvārdā/parolē?

Bērna un skolotāja darbības plānotā rezultāta sasniegšanai

Ierosme. Atbildība

* Ko nozīmē atbildība?
* Par ko tu esi atbildīgs skolā vai mājās?

Atgādiniet bērniem, ka, lietojot internetu, mēs esam atbildīgi par mūsu personas datu drošību!

1. aktivitāte. Personīgā informācija

Stāstiet bērniem, ka personīgā informācija ir jebkura patiesa informācija par viņiem— brāļu vai māsu skaits, dzīvesvieta, skola, kurā mācās (varat aicināt bērnus nosaukt arī citus piemērus). Pārrunājiet, ka daļu personīgās informācijas drīkst koplietot, piemēram, mīļākās dziesmas nosaukumu, taču ir tāda informācija, kuru nedrīkst izpaust citiem, piemēram, mājas adrese. Atgādiniet, ka tiešsaistē mēs varam sastapt nepazīstamus cilvēkus videospēlēs vai komentāru sadaļās! Noskatieties kādu no piedāvātajiem video!

1. “Ko nedrīkst teikt svešiniekam” <https://youtu.be/gBwEoQago7Q>
2. “Netici svešiniekam” <https://www.youtube.com/watch?v=OOE38auoppI&ab_channel=LatvijasDro%C5%A1%C4%81kainternetacentrs>

[1. materiāls] Lūdziet bērniem sašķirot, ar kuru informāciju ir droši dalīties un kuru informāciju nedrīkst izpaust! Kā mēs varam būt atbildīgi par savu personīgo informāciju?

Kolēģu komentāri:

“Bērniem patīk runāt un dalīties savā personiskajā pieredzē, tas pagarināja laiku. Tika iekļautas papildus aktivitātes, kā arī 1. materiāla izmantošanu īstenoju kā grupu darbu, tāpēc nedaudz pārsniedzām laiku, bet mums bija interesanti.”

2. aktivitāte. Slēptā informācija

Parādiet vai nolasiet bērniem šīs paroles/lietotājvārdus:

* SāraSmita
* Želejkonfekte21
* GalvenaisDinamoFans
* Mežciemaklase2009
* MeitenenoLiepajas99

Kopīgi noskaidrojiet, kurā no tiem ietverta personīgā informācija? Kādā veidā? Lūdziet bērniem izdomāt citus drošus lietotājvārdus! Pārrunājiet, kā drošs lietotājvārds parāda cilvēka atbildības izjūtu! (Varat censties atcerēties drošos lietotājvārdus un saukt viens otru tajos, tādējādi aktualizējot šo jautājumu visas dienas garumā! )

Kopīgā noslēguma apspriede: refleksija

Kopīgi runājat un diskutējat par atbildību –

Šodien mēs pārrunājām atbildības tikumu un to, kā mēs varam būt atbildīgi internetā. Vai vari izdomāt citus piemērus šajā nedēļā, kad esi bijis atbildīgs?

**Papildmateriāli:**

* "Supervaroņi internetā" ir sociālā kampaņa, kuras mērķis ir veicināt bērnu medijpratību un drošību internetā, informējot gan bērnus, gan pieaugušos par riskiem un iespējām interneta vidē. Kampaņas laikā ir izveidoti pieci video, kas 5–8 gadus veciem bērniem māca izprast dažādas situācijas, ar kurām viņi varētu saskarties internetā, un aicina bērnus kļūt par pārliecinātiem un gudriem interneta lietotājiem:
  + Kā internets var palīdzēt? <https://www.youtube.com/watch?v=sIdZAKoqgKQ>
  + Kā uzvesties internetā? <https://www.youtube.com/watch?v=YWv7paisnVA>
  + Kad saukt palīgā pieaugušo, kam uzticies? <https://www.youtube.com/watch?v=e2HAIsYggaM>
  + Ko nedrīkst teikt svešiniekam? <https://www.youtube.com/watch?v=gBwEoQago7Q>
  + "Supervaroņi internetā" - lai vienmēr justos droši, iegūsti piecas superspējas! <https://www.youtube.com/watch?v=Dpt2er81V2o>
* Rokasgrāmata skolotājiem "Supervaroņi internetā" darbam pirmsskolā <https://drossinternets.lv/lv/materials/download/rokasgramata-skolotajiem-supervaroni-interneta-darbam-pirmsskola>
* Kā ar bērniem runāt par drošību internetā? Skatieties no slovāku valodas tulkotās un latviski ierunātās filmiņas un pārrunājiet redzēto! Filmiņas paredzētas 5 -10 gadus veciem bērniem, kas sākuši izmantot internetu! “Aitu dzīve” animācijas filmiņas un materiāli <https://drossinternets.lv/lv/info/aitu-dzive>
* Bērnu drošība internetā: uzvedības principi un noteikumi <https://www.draudzigsinternets.lv/bernu-drosiba-interneta/>
* Kā pasargāt bērnu internetā? <https://manadrosiba.lv/portfolio/items/ka-pasargat-bernu-interneta/>
* Saruna ar bērnu par drošību internetā <https://manadrosiba.lv/portfolio/items/saruna-ar-bernu-par-drosibu-interneta/>